  Туспуктэм :vK.com (Виктор Шестаков) Майя Бывальцева Удмуртиын Быдӟым Атыкай ожын Мгинской операци дыръя 1943-тӥ арын 23-тӥ пӧсьтолэзе бырем Александр Котовлэсь ӵыжы-выжызэ шедьтӥзы. Со сярысь Сарапул карлэн тӧроез Виктор Шестаков «ВКонтакте» мерлыко вотэсысь бамаз ивортӥз. Ожгарчилэсь лысьӧмъёссэ «Святой Георгий» отрятысь поисковиъёс 2005-тӥ арын шедьтӥллям ни. Бордаз «За оборону Лениграда» медалез вылэм, но «За взятие...» и «За оборону...» медальёсъя архивъёс вылымтэ. Алигес гинэ частьёслэн командиръёссылэсь журналъёссэс шедьтӥзы, озьы бырем ожгарчилэсь нимзэ но со фронтэ Сарапулысь басьтэмын вал шуыса тодӥзы. Александр Котов 22 аресаз быриз. Пӧсьтолэзе поисковикъёс кар администрацие солдатлэсь ӵыжы-выжыоссэ шедьтыны курыса вазиськизы. Кар архивын ужасьёс племяницаез, 1948-тӥ арын вордскем Валентина Фёдоровна, вылэ потӥзы. Ольга нунокез сӥзьыл Санкт-Петербурге мыноз, огъя шайвылын куке но нимтэм ожгарчилы синпелет кылдоз. Тегъёс: БыдӟымАтыкайож Сарапул Удмуртия ожгарчиос  